
Antequam  beneficia  corporis  humani  post  mor- 
tem inspiciendi  comperta  fuere,  Artis  Apollina- 
ris principia  fundamento  valde  instabili  innisa 
fuisse  oportet,  et  quamvis  observationes  acutae, 
praeceptaque  eximia  inter  scripta  vetustiorum  in- 
veniantur, nihilominus  ob  hunc  scientiae  medicae 
fontem  adeo  divitem,  structuram  humani  corporis 
scilicit,  neglectum,  pleraque  eorum  commenta  va- 
ga et  imaginaria,  ideoque  medicinae  exercitatio 


A 


2 


DE  ICTERO 


prava  non  fuisse  nequeunt.  Hic  tamen  defectus 
sequelis  non  adeo  nocivis  ac  primo  intuitu  ex- 
pectari  possent,  originem  praebuit ; nulla  enim 
causa  est,  cur  mortalitatem  iis  quam  nostris  tem- 
poribus majorem  fuisse  credamus  ; et  quoniam 
rationes  medendi  a veteribus  institutae  minime 
morbis  aevi  recentioris  applicari  possunt,  talis  ab- 
normitatis rationem,  nostras  constitutiones  et  prae- 
dispositi ones  ab  eorum  penitus  distare  supputan- 
do reddamus.  Postquam  vero  Medici  Philoso- 
phi suas  conjecturas  ad  Anatomicen  cum  scien- 
tiis subsidiariis  referre  coeperunt,  multum  caligi- 
nis, quae  se  processibus  morbisque  humani  corpo- 
ris offuderat,  evanuit,  iterque  quod  prius  ob  im- 
pedimenta frequentia  pene  invium  erat,  pauca 
tantum  quae  cito  superari  sperentur,  viatori  obji- 
cit. 

Igitur  si  ad  statum  medicae  scientiae  provec- 
tum respicimus,  perpaucos  juvenes  vel  etiam  se- 
nes aliquid  non  jam  antea  notum  tradere  posse* 
quam  clare  constabit  ; attamen  ut  leges  hujus 
Universitatis  celeberrimae  unumquemque  summos 
medicinae  honores  ambientem  dissertationem  in- 
auguralem  perscribere  jubent,  etsi  ingenium  me- 
um exiguum  esse  cognosco,  parere  voluntas  ne- 

quaquam  deerit.  Icterum,  ut  argumentum  ten- 
taminis selegi,  quod  nexum  quam  arctum  cum 
organo  habet,  de  cujus  functione  probe  peracta 
valetudo  hominis  pendet  et  quod  morbus  est,  de 
cujus  pathologia  variae  opiniones  diverse  habitae 
sunt.  Antequam  descriptionem  ejus  incipiam, 
aliquot  observationes  proponam. 

De  Jecinore  et  ejus  Secretione. — Situs  quem 
jecur  occupat  adeo  bene  cunctis  notus  est,  ut  de- 
scriptionem illius  inire  supervacanei  operis  certe 
foret.  Priusquam  Harvey,  cujus  memoria  nun- 
quam morietur,  sanguinis  circuitum  demonstra- 
verit, functio  quodammodo  similis  ei  a corde  per- 
actae, jecinori  attributa  fuit ; neque  mirum  est, 
homines  sanguinis  circuitus  ignaros,  tantam  ejus 
humoris  copiam  ad  id  in  foetu  progredientem  vi- 
dentes, locum  in  genere  sanguifero  adeo  eminen- 
tem dedisse,  opiniones  atque  eorum  vim  majorem 
ab  illius  magnitudine  in  foetu  pro  rata  parte  in- 
genti, itemque  quod  omnium  abdominis  viscerum 
primo  formatur,  et  inde  usum  aliquem  praeclarum 
ex  sua  creatione  natura  indicans,  acceperunt. 
Etsi  tamen  effectus,  quos  in  sanguinem,  dum  la- 
tet in  utero  homunculus,  edat,  ignoremus,  tamen 

id  in  adulto  ad  bilem  secernendam  seponi  cernere 
licet.  Quidam  auctores  saeculi  proxime  praeteriti 
in  opiniones  veterum,  jecur  aliis  praeter  fellis  se- 
cretionem muneribus  fungi  autumantes,  quodam- 
modo relapsi  sunt.  Una  ex  his  maxime  no- 
tanda erat,  venam  portarum  veluti  quoddam  re- 
ceptaculum cordi  inserviens  et  reditum  sanguinis 
ad  dextram  auriculam  nimis  velocem  impediens, 
siquando  difficultas  vel  obstructio  quaevis  transi- 
tus ejus  per  pulmones  subesset,  distentione  sua 
accumulationem  haud  parvam  ad  eos  sublevandos 
patiens,  considerare.  Haec  sententia,  ex  jecori- 
bus eorum  qui  phthisi  aliisque  pulmonum  morbis 
morte  succubuerant,  multum  morbosis  repertis, 
valuit,  exemplum  que  ad  rem  praesentem  fere  recte 
spectans  a Halle  memoratur,  ubi,  aliquid,  cui 
nomen  Scirrhi  dextri  pulmonis  ingentis  imposuit, 
in  cor  vasaque  majora  impactum  est,  et  circuitum 
usque  eo  impedivit,  ut  omnia  abdominis  viscera 
sanguine  distenta  fuerint.  Hsec  verba  habet,  “ Le 
foie  me  parut  beaucoup  plus  volumineux  qu’  a 
1’ordinaire  et  d’une  couleur  presque  noire,  mais 
sitot  que  j’en  eut  ouvert  la  substance,  il  en  sortit 
des  flocs  de  sang,  et  ainsi  degorge,  il  se  rapprocha 
beaucoup  de  son  volume  naturel,  et  ne  parut,  en 

aucun  endroit,  avoir  subi  aucune  alteration,  avoir 
souffert  aucun  engorgement et  postea  aliquan- 
to, “ J’imaginois  que  le  foie,  descendu  jusqu’  a 
1’ombilic  et  fort  dur  a toucher,  etoit  le  siege  prin- 
cipal  du  mal Experientia  hodierna  tamen  eas 
observationes  minime  confirmat,  et  affectiones 
jecoris  tam  saepe  praecedere  quam  sequi  morbos 
pulmonum  credere  mallem.  De  secretione  fellis 
jam  diu  et  multum  disputatum  est.  Alii  ad  ar- 
teriam hepaticam,  alii  ad  venam  portarum,  alii 
vero  utrisque  communiter  attribuunt.  Qui  hanc 
secretionem  arteriae  hepaticae  rejiciunt,  opinionem 
suam  primo  ex  analogia  deducunt.  Aiunt  quod, 
ex  inaequalitate  vasorum  ejus  cum  arteriis  bron- 
chialibus, quae  pulmones  nutriunt,  comparatorum, 
plusquam  hepar  alere,  id  est,  ad  fellis  secretionem 
conducere,  efficere  debet.  Hoc  argumentum  au- 
tem non  sustinendum  videtur,  donec  arterias  bron- 
chiales solas  pulmonibus  nutrimentum  afferre 
probent ; multum  enim  est  cur  credamus,  sangui- 
nem arteriae  pulmonaris,  ubi  in  arteriosum  con- 
vertitur, eos  nutriendum  juvare:  praeterea,  orga- 
num secernens  adeo  magnum  ac  hepar,  subsidium 
sanguinis  haud  parvum  requirit ; copia  etiam  ar- 
teria hepatica  advecta,  non  prope  tanta  est,  quan- 

to  quibusdam  organis,  quae  non  secernunt,  veluti 
lieni,  cerebro,  musculis,  &c.  traditur.  Porro, 
aiunt  caeteras  secretiones  sanguine  arterioso  per- 
fici, et  aurium  cerumen,  quod  ex  arteriis  desumi 
constat,  in  sua  mistura  et  compositione  bilem 
haud  parum  referre.  Aliud  horum  argumentum 
est,  ductus  biliares  tenui  liquore  infuso  per  ar- 
teriam hepaticam  compleri  posse ; nemo  certe 
est  qui  hoc  negare  audeat  ; at  simul,  multum 
abest,  ut  arteriam  hepaticam  bilem  secernere, 
confirmet,  vasa  enim  omnia  sanguinem  ibi  vehen- 
tia ductusque  biliares  in  hepate  commeatum  in- 
ter se  habere  cognoscimus,  adeo  ut,  aqua  per  duc- 
tum hepaticum  infusa,  libere  in  venas  hepaticas, 
et  rursus,  similis  humor  a venis  ad  ductum,  tran- 
seat ; itaque  humor  per  arteriam  injectus  primo 
in  venas,  deinde  in  poros  biliarios  transmittitur. 
Sed  exemplum  ab  Abernethy  memoratum, 
ubi  vena  portarum,  vice  transeundi  ad  jecur  in 
cavam  prope  emulgentia  desiit,  cunctusque  san- 
guis in  jecur  receptus  per  arteriam  hepaticam, 
quae  aliquantum  ampliata  videbatur,  advectus  est, 
opinioni  eorum  maxime  favet.  Hic  duplicem 
functionem  nutritionis  et  secretionis  peragere  ap- 
parebat; bilem  enim  secretam  esse  non  omnino 

dubitari  valet,  quia  ea  in  intestinis  vesicaque  fel- 
lis  manifeste  reperta  fuit.  Haec  solito  paulo  mi- 
nor erat,  et  fluidi  flavi  et  amari,  non  vero  adeo  ac 

I fel  commune  acris  et  ad  nauseam  amari,  circa 

i 

I dimidium  cochlearis  parvi  intra  se  continebat. 
I Cadaver  apertum  infantis,  prorsus  bene  aliti,  et, 
| ut  videbatur,  fere  annum  nati,  fuit.  Casus  hic 
I recensitus,  etsi  opinionem  supradictam  vehemen- 
I ter  sustentare  apparet,  tamen  causa  mortis  pri- 
I mario  vel  secundario  extitisset ; bilis  enim  inibi 
secreta,  quamvis  fortasse  ad  functiones  infantiae 
I satis  foret,  vix  ad  eas  aetatis  provectioris  peragen- 
I das  suffecisset.  Argumentum  de  hac  re  analogi- 
| cum  ex  iis  quorum  foramen  ovale  post  partum 
i pervium  manet  deductum  habemus;  in  talibus 
I munera  nutritionis,  &c.  per  paucos  annos,  raro  ve- 
I ro  diutius,  haud  ita  male  perficiuntur. — Jam  de 
I sententiis  illorum  qui  fellis  secretionem  venae 

1 portarum  attribuunt  agendum  est. 

■ 

Hujus  venae  distributio  primo  attentionem 
I Anatomici  sibi  vindicat,  nec  immerito  cum  rami- 
j|  ficationes  suas  ad  cor  spectantes,  prorsus  caeteris 
corporis  humani  venis  opposita,  habeat,  alteram- 
que  circulationem  profecto  monstret.  Quaestio 
hic  oritur ; cur,  nisi  ad  bilem  secernendam  tan- 

tum  circuitum  perlustrat  ? Quinetiam  Haeler 
aliique  eam,  sanguinem  ad  id  consilium  quam 
optime  adaptatum  pervehere  affirmant ; is  enim, 
si  illis  credimus,  particulis  oieaginosis  a mesente- 
rio, &;c.  absorptis  inficitur  (quod  tamen  physiolo- 
gi  recentiores  negant),  magisque  igitur  carbonii 
et  hydrogenii  in  se  continet,  ideoque  ad  elemen- 
ta fellis  formanda  eo  magis  idoneus  evadit.  Bi- 
chat  huic  sententiae  non  assentitus  est,  adipem- 
que fluidum  multum  hydrogenii  continens,  ex 
sanguine  arterioso  secerni  admonet.  Proximum, 
quod  quasi  notionis  argumentum  proferant,  expe- 
rimentum est  a Malpighi  institutum,  ubi  arte- 
riam hepaticam  vivi  animalis  ligatura  constrixit, 
neque  fellis  secretionem  impediri  invenit  ; Bi- 
chat  autem  bene  annotavit,  haud  multum  fidu- 
ciae, experimentis  quae  tantam,  ac  abdominis  ani- 
malis incisio,  functionum  vitae  turbationem  affe- 
runt, concedi  debere.  Equidem,  etsi  chemia  nul- 
lum discrimen  adhuc  reperit,  sanguinem  a visceri- 
bus abdominis  ad  jecur  translatum  per  venam  por- 
tarum, elementa  maxime  ad  bilis  secretionem  ido- 
nea continere,  magnopere  suspicor ; et  fortasse 
postquam  huic  secretioni  inservierit,  ea  pars  ejus, 
quae  tum  commisceri  cum  massa  circulanti  gene- 

rali  parata  est,  per  venas  hepaticas  reduci.  Fel  ab 
extremis  venae  portarum  vasis  secerni  videtur,  in 
poros  biliarios,  qui  invicem  in  ductus  biliarios  par- 
vos desinunt ; hi  in  majores,  et  ita  deinceps,  donec 
ductus  hepaticus  formetur.  Rationem,  qua  haec  se- 
cretio perficitur,  in  toto  ignoramus  ; at  ab  experi- 
mentis a Brodie  et  Wilson  Philip,  nuper 
institutis,  constare  videtur,  vim  nervosam  (quam 
hic  fluidum  galvanicum  esse  affirmat),  potestatem 
esse,  quae,  in  hac  ut  in  caeteris  aliis  glandulis,  in 
sanguinem  tali  modo  agat,  ut  earum  secretiones 
diversas  praestet.  Bilis  ex  aquae  magna  quanti- 
tate, substantia  mucilaginosa  dotes  albuminis  ha- 
bente, id  est,  alcohole  acidisque  mineralibus  com- 
mistis coeunte ; materia  resinosa  quae  colorem 
impertit,  continente  et  gustui  amara,  a tinctura 
alcohole  et  bile  confecta,  evaporata,  obtinenda, 
paululo  sodae  purae,  salibus  quibusdam,  vestigio- 
que  oxidi  ferri,  consistit.  Vestigia  hydrogenii 
sulphureti,  secundum  Doctorem  Hope,  acido 
sulphurico  in  bilem  fuso,  eduntur  ; at  haec  ex  al- 
bumine decomposito  oriri  arbitratur.  Picromel, 
ut  opinor,  nondum  in  felle  humano,  conspectum 
est.  Powell  spissitudinem  bilis  cysticae  auc- 
tam a sua  admistura  cum  materia  albuminosa 

pendere  dicit,  quam  a vesica  fellis  secerni  censet ; 
ait  enim,  tunicam  ejus  ductusque  cystici  inter- 
nam rugis  glandulisque  instructam,  ideoque  secre- 
tioni adaptatam,  ab  ea  hepatici  distare.  Exem- 
plar a Baillie  notatum  hanc  sententiam  sus- 
tentare videretur,  ubi  materia  in  vesica  fellis  re- 
perta albumen  ovi  crudi  referebat,  at  hepar  tu- 
berculis strumosis,  distinctum  fuit ; et  hic  effectus 
ab  actione  structurae  jecoris  secernentis  valde  im- 
perfecta pependisse  putetur.  Si  haec  substantia 
in  bile  hepatica  inventa  fuisset,  lis  statim  dijudi- 
cata foret;  eam  verum  unquam  fuisse  exploratam 
nescio.  Mutatio  unica  quam  bilis  in  vesica  fellis 
jam  subire  putetur,  partium  aquosarum  absorptio 
est.  Postea  ad  usum  quem  fel  praestet  animad- 
vertam, et  interea  proponam 

Icteri  Symptomata.— E*  his  praecipua  sunt, 
flavedo  oculorum,  cutis,  et  urinae,  et  hujus  coloris 
in  alvo  excretis  absentia ; appetitus  cibi  defectus, 
nausea,  vomitus,  languor,  et  si  obstructio  per  ali- 
quot dies  perstiterit,  emaciatio  ingens.  Neque 
hic  morbus,  etiam  antequam  flavedo  accedat,  in 
aegris  quibusdam  multo  minus  certe  indicatur, 
dolore  circa  stomachi  regionem  acuto,  pulsu  si- 

mul  non  magis  si  non  minus  solito  accelerato. 
Hic  dolor  autem,  qui  interdum  intolerabilis  eva- 
dit in  Ictero,  in  aliis  ad  levem  molestiam  circa  re- 
gionem hepatis  tantummodo  assurgit,  vel  etiam 
non  omnino  sentitur.  Hoc  forsitan  partibus  duc- 
tuum biliariorum  diversis,  quibus  calculus  insi- 
dere accidat,  attribui  potest.  Multum  habemus, 
quare  jecur  parvum  vel  nullum  tactus  sensum 
habere  arbitremur ; neque  absimile  est  nihil  ejus 
amplius  ductibus  biliariis  pertinere ; experientia 
tamen  quotidiana  quam  acutum  hunc  sensum  in- 
testina habeant,  docet.  Igitur  accidere  potest, 
parum  vel  nihil  doloris  sentiri,  dum  calculus  per 
ductus  biliarios  transit,  donec  ad  finem  perve- 
niat; sed  ea  parte  quae  in  duodenum  inseritur, 
extensa,  intestinum  calculo,  magno  sive  angulos 
habente  distenditur,  et  tantam  irritationem  pati- 
tur, quanta  omnis  doloris,  qui  nonnunquam  mor- 
bum regium  comitatur,  rationem  reddere  sufficiat. 
Iste  dolor  raro  ultra  dies  duos  vel  tres  sine  inter- 
missione perstat.  Quandoeunque  omnino  senti- 
tur, non  solum  ante  flavedinem  accedit,  sed  saepe 
saevior,  saepe  lenior  est,  aliquando  prorsus  evanes- 
cit, iterumque  ingravescit,  per  totum  Icteri  ag- 
gressum. Interdum,  omnibus  aliis  signis  praesen- 

tibus,  etsi  flavedo  oculorum  vel  cutis  desit,  calcu- 
lum ductibus  jecinoris  inesse,  suspicari  causa  est ; 
qui  timor  verus  saepe  probatur  calculo  biliario, 
cum  levamine  symptomatum  omnium,  dejecto  ; 
vel  post  reditus  morbi  sine  flavedine  oculorum 
aut  cutis,  frequentes,  aliqua  ex  bis  invasionibus 
Ictero  denique  finita;  nam  in  talibus  exemplis 
calculus  tali  figura  sit,  ut  non  aperturam  perfecte 
impleat,  vel  nixus  inter  vomitum  vehementes, 
aliquantum  bilis  inter  eum  et  parietes  ductus  im- 
pellant. Rigor,  qui  fere  aggressum  Icteri  comi- 
tatur, naturas  molimen,  ut  corpus  extraneum  eji- 
ciat, esse  videtur.  Pruritus,  at  sine  ulla  erup- 
tione, molestissimus  in  hoc  morbo  saepe  observa- 
tur, et  cutis  irritationi  ab  acrimonia  bilis  cum  san- 
guine mistae,  plerumque  tribuitur ; difficile  autem 
est  dicere  quare  haec  vel  alia  causa  quaevis  affec- 
tionem, de  qua  agimus,  aliis  molestissimam  effi- 
ciat, dum  contra  ab  aliis  non  omnino  sentitur. 
Lac  foeminarum  Ictero  laborantium  et  infantes 
ubere  alentium,  semenque  maris,  soli  humores 
qui  non  ab  eo  tinguntur,  esse  apparent : A ple- 
risque  negatur,  res  ictericis  flavas  videri ; hoc  ve- 
ro accidere  humore  aquoso  intincto,  tam  verisi- 
mile puto,  quam  ut  lachrymae  (sic  enim  a docto 

Heberden  narratur),  colore  tingantur.  Cada- 
vere aperto  omnia  organa  corporis  bile  infecta 
apparent;  neque  cerebrum,  ossa  aut  cartilagines 
etiam,  immunitatem  habent. 

Causce  Eoo  citantes  — sunt,  primo,  quicquid 
iter  bilis  per  ductum  cysticum  impedit,  cujus 
causa  frequentissima  calculus  existit;  secundo, 
constrictio  ductus  ipsius  spasmodica  ; et  tertio, 
pressura  in  ipsum  a tumoribus  partium  adjacen- 
tium, et  inde  Icterus  inflammationis  vel  amplifi- 
cationis hepatis,  pancreatis,  &c.  signum  concomi- 
tans observatur.  Saepe  quoque  dum  mulier  ute- 
rum gerit,  sese  ostendit ; necnon  infantes  aggredi- 
tur. Aliquando  se  ob  bilem  nimiam  ostendit, 
cujus  exemplar  haberi  est,  in  febre  flava  Indiae 
Occidentalis,  ubi  et  vomitus  et  dejectio  bilis  ad- 
sunt. Boerrhaave  Icterum  nonnunquam  ef- 
fectum esse  secretionis  impeditae,  sanguinemque 
exinde  notam  biliosam,  cuti  flavedinem  imper- 
tientem retinuisse  putavit, — opinio  ex  notione  er- 
ronea, omnia  fluida  prius  sanguinis  massam  inesse, 
glandulasque  ea  tantum  mechanice  separare,  de- 
ducta. A quibusdam  experimentis  tamen  a 
Fourcroy  institutis,  verisimile  videtur,  quod, 

in  certis  conditionibus  corporis  morbosis,  sanguis 
speciem  biliosam  adipiscatur,  sine  fellis  absorp- 
tione vel  reditu  ex  hepate.  Cum  per  calorem 
sanguinem  arteriosum  bovinum  cum  tertia  sui 
ponderis  parte  aquae  commistum  coagulasset,  a 
coagulo  liquor  abiit,  qui  cum  cura  evaporatus,  ma- 
teriam felli  bovino  adeo  similem  praebuit,  ut  mul- 
ti nequaquam  praemoniti,  in  ea  odorem,  colorem 
et  gustum  ejus  humoris  secreti  agnoverint ; et  si- 
militudo similis  per  analysin  chemicam  ostende- 
batur, at  accuratio  hujus  experimenti  in  quaestio- 
nem protracta  est,  et  verisimile  putatum  sangui- 
nem animalis  bilem  in  se  prius  habuisse,  quae  per 
concentrationem  magis  apparuit  non  vere  formata 
fuit.  Quidam  scriptores  sunt,  qui  spasmum  duc- 
tuum biliariorum  fieri,  et  Icterum  ita  ciere  ne- 
gent ; quod  aiunt,  spasmus  ad  musculos  proprie 
pertinet,  nullae  vero  fibrae  musculosae  in  vesica 
fellis  vel  ductibus  biliariis  reperiri  possunt ; et 
hi  distentionem  mechanicam  a calculis  facilli- 
me patiuntur,  neque  se  postea  contrahunt ; ideo- 
que,  siquando  Icterus  a vomitoriis  acribus,  vel 
catharticis  torquentibus,  colica  vel  hysteria,  quae 
omnia  originem  morbo  praestare  dicuntur,  oritur, 
renixus  adversum  transitum  bilis  liberum  vel  ad 

orificium  ductus  communis  in  duodeno  vel  inter 
ejus  cursum  per  id  intestinum  obliquum,  cujus 
fibrae  musculosae  comprimere  queant,  accidit. 
Quinetiam  affirmant,  nullos  stimulos  mechanicos 
vel  chemicos,  nisi  ii  qui  vi  corrodente  pollent,  ul- 
lum in  eos  effectum  edere,  bilemque  in  duode- 
num pervehi,  pressura  musculorum  abdominis, 
partiumque  vicinarum ; et  ut  hoc  comprobent,  nos 
admonent,  quod,  cum  ventriculus  et  duodenum 
cibo  repleti  sunt,  major  fellis  in  hoc  influat,  non- 
ne hoc  vero  a quodam  consensu,  cibi  praesentia 
excitato  oriri  valeat?  Illi  qui  ductus  indolem 
musculosam  possidere  dicunt,  eos,  ubi  calculus 
repertus  est,  in  eum  utrinque  contractos  esse  as- 
severant ; hic  autem  in  errorem  forte  inciderint, 
nam  propter  ductus  distentionem  magnam  per 
concretionem,  tantum  apparuisset  utrinque  con- 
tractus fuisse.  iEquum,  tamen,  minime  puto, 
assumere,  texturam  in  qua  nullas  fibrae  musculo- 
sae conspiciantur,  nullum  motum  omnino  habere  : 
nullae  enim  in  Polypis  variisque  Zoophytibus  vi- 
deantur, alimenta  nihilominus  assumunt,  omnes- 
que  motus  ad  vitam  suam  necessarios  peragunt, 
itaque  vesicam  fellis  ductusque  biliarios  vim, 
quam  Parry  Tonicitatem  vocavit,  possidere 
verisimile  videtur. 


16 


DE  ICTERO 


Icterum,  bilis  in  massam  humorum  circueun- 
tem  absorpta  efficit.  De  modo  quo  hoc  efficitur, 
duae  opiniones  extant.  Haller  aliique  dicunt, 
bilem  in  venas  hepaticas  sub  Ictero  per  regurgi- 
tationem invehi  in  massam  sanguinis  universam  ; 
dum  contra  Hunter,  Cruikshank  et  Monro 
secundus,  id  solum  per  absorptionem  lymphatico- 
rum effici  contendunt.  Opinio  Haller  nuper  a 
Magendie  revocata  fuit,  qui  venis  absorptionem 
omnium  corporis  fluidorum  nisi  chyli,  attribuit : 
mihi  vero  experimentum  cui  maxime  innititur,  ve- 
nas vim  absorbentem  propriam  et  vitalem  habere, 
non  comprobare  videtur.  In  experimento  ad  quod 
jam  animadverti,  postquam  canem  opio  sopiverat, 
femur  a trunco  dissecuit,  arteria  et  vena  tantum 
quae  eos  in  nexu  tenerent  relictis  ; deinde  tubum 
pennae  arteriae  immisit,  duabus  ligaturis  circum- 
ligavit, arteriamque  inter  eas  circulo  divisit ; idem 
in  vena  pari  modo  fecit,  ita  ut  solus  commeatus 
quem  artus  cum  trunco  habebat,  per  sanguinem 
fieret : inde  in  vulnus  pede  patefactum  venenum 
intromisit,  quod,  ut  ab  indiciis  constabat,  celeri- 
ter absorptum  est.  Hoc  experimentum  ad  rem 
certe  pertineret,  si  modo,  venis  in  vulnere  pedis 
non  patefactis  institui  potuisset ; hic  vero  in 

aperto  est,  plurimas  venas  minores  vulneratas  es- 
se, et  ubi  fluidum  in  tale  vulnus  ingeritur,  imo 
quasi  in  venas  'protruditur , nullam  conspicio  ra- 
tionem cur  hae  materiam  alienam  accipere  nollent, 
potiusquam  vena  subclaviana,  quae  res  alias,  prae- 
ter chylum,  a ductu  thoracico  saepe  arripit.  Ab- 
sorptionem autem  neque  venis  neque  lymphaticis 
solis  et  separatis,  sed  utrisque  attribuendam  cen- 
seo ; nam  Meckel,  Tiedeman,  et  Vrolyke 
per  injectionem  ea  commeatum  inter  se  invicem 
habere  pro  certo  posuere,  et  hic,  lymphatica  cum 
ramulis  venae  portarum  communicare  probavit. 
Hinc  quoque  in  aprico  erit,  bilem  in  massam  hu- 
morum circumactam,  et  per  lymphatica  et  venas 
hepaticas  intrare  posse.  Ut  vero  hanc  quaestionem 
omni  dubio  procul  proponam,  duo  experimenta 
a Doctore  Saundees,  in  suo  opere  aestimabili 
memorata,  citabo  “ An  incision  v7as  made  into 
the  abdomen  of  a living  dog,  large  enough  to  al- 
low  a ligature  to  be  made  on  the  hepatic  duct : 
this  being  done,  the  parietes  of  the  abdomen 
wer$  brought  together  by  sutures.  Two  hours 
after,  the  dog  was  strangled,  and  the  parts  eare- 
fully  examined.  On  inspection,  it  app?ared  that 
the  absorbents  were  very  much  distended  with  a 

fiuid  of  a bilious  colour  ; and  their  course,  which 
was  very  conspicuous,  could  be  traced,  with  the 
greatest  ease,  to  the  thoracic  duct,  the  contents 
of  which  seemed  only  moderately  bilious.  The 
bilious  colour  was,  in  a great  measure,  concealed 
by  the  red  particles  of  blood,  which  had  been  ex- 
travasated  by  the  injury,  taken  up  by  the  absor- 
bents,  and  conveyed  into  that  canal.  In  the  other, 
a second  dog  was  procured,  and  a ligature  made 
on  the  hepatic  duct,  as  in  the  preceding  one ; two 
hours  after,  blood  was  taken  from  the  jugular 
vein,  and  set  to  rest,  in  order  that  it  might  sepa- 
rate into  its  serum  and  crassamentum.  The  liver 
was  then  drawn  down  a little  from  the  diaphragm, 
and  blood  taken  from  one  of  the  hepatic  veins, 
This,  as  well  as  the  former,  was  allowed  to  sepa- 
rate into  parts ; and,  on  immersing  pieces  of  white 
paper  into  the  serum  of  each,  that  taken  from  the 
hepatic  veins  gave  the  deeper  tinge;  the  other 
produced  only  a very  slight  degree  of  discolora- 
tion.  The  reason  of  this  difference  was,  that  the 
bile  was  only  beginning  to  make  its  way  into  the 
circulat  ion.” 


Diagnosis.' — Icterus  aliquando  in  febre  flava 

Indiae  Occidentalis  occurrit,  etsi  hoc  fortasse  du- 
bitari posset,  propter  tractus  in  collo  flavos,  qui 
potius  actionem  capillarium  propriam,  quam  bilis 
praesentiam,  indicare  viderentur ; attamen  pyrexia, 
simul  delirio  et  virium  prostratione  cita,  &c.  in 
hac,  facile  inter  morbos  discrimen  faciet.  In  plu- 
rimis exhaustis  et  chloroticis,  cutis  fere  colore  ci- 
trico  est,  ad  quem  bilis  nihil  confert,  at  oculi  non 
flavi  sunt,  neque  urina  profunde  colorata,  neque 
alvi  dejectiones  colore  cineritio.  Pulsus  tardus 
inter  doloris  paroxysmum  Icterum  ab  inflamma- 
tion  distinguet,  dejectionesque  cineri tiae  ab  ileo 
in  quo  vix  ullae  omnino  habentur. 

Prognosis. — Siquando  hic  morbus  a jecore 
morboso  vel  tumore  partium  vicinarum  oritur, 
praesertim  si  febris,  viresque  gradatim  imminutae 
et  em aciatio  comitantur,  raro  ad  sanitatem  per- 
ducitur, et  plerumque  in  ascitem  desinit.  Haec 
saepissime  in  ebriosis,  et  iis  qui  diu  sub  coelo  tro- 
pico degerunt,  supervenit.  Contra,  prorsus  si  su- 
bito in  junioribus  et  robustis,  etiam  cum  dolore 
multo,  sine  febre,  &c.  ortus  est,  raro  diu  perstat. 
At  si  dolor  vehemens  adest,  cum  pulsu  accelerato, 
macie,  pervigilio  aut  singultu,  prognosis  valde 

infausta  liet.  Icterus  gravidarum  cum  partu  de- 
sinit; infantium  cito  purgantibus  tollitur.  Ante- 
quam ad  curationem  Icteri  considerandam  progre- 
diar, paucas  observationes  praeponam 

De  Munere  FelUs. — Effectus  bilis  in  cliymum 
editi,  adhuc  valde  obscuri  sunt ; verisimile  tamen 
videtur,  quod  ex  sua  amaritudine  resinosa  ullas 
mutationes  quas  aliter  materia  animalis  vel  vege- 
tabilis sponte  subiret,  impedire  possit ; et  quoniam 
proclivitas  alimenti  de  frugibus  conflati  ad  aco- 
rem manifesta  est,  materia  bilis  alkalina  ad  eam 
corrigendam  conducat : hoc  porro  magis  probabile 
apparet,  ex  infusis  bynes,  quae  aliter  cito  acesce- 
rent, lupulis  additis,  alkalinisque  remediis  saepe 
nimium  acorem  corrigentibus,  ab  acetosa  fermen- 
tatione  diu  defensis  ; de  posteriore  tamen  non  adeo 
certi  sumus,  acor  enim  a glandulis  ventriculi  haud 
raro  secernitur.  Defectus  bilis  pro  tempore,  per 
amara  diversa,  cum  rheo,  &c.  compensari  queat. 
Fel  potest  quoque  ob  indolem  saponaceam,  natu- 
ram faecum  adhaesivam  minuere,  et  earum  superfi- 
cie laevigata  dejectiones  promovere.  Obstipatio- 
nem in  Ictero  a defectu  bilis  stimuli  in  intesti- 
nis, oriri  perspicuum  est.  At  Heberden  diar- 

rhoeam  in  Ictero  saepe  adesse  dicit,  et  Dr  Powell 
etiam  fel  stimulum  esse  omnino  negavit,  namque, 
ait  ille,  scrupulus  fellis  bovini  inspissati  mea  in- 
testina ad  dejectiones  plures  vel  pleniores  non  sti- 
mulavit; haec  copia  vero,  ut  opinor,  minor  fuit, 
quam  quae  ad  ullum  effectum  praestandum  suffi- 
ceret ; porro  inspissatum  non  adeo  facile,  ac  si  flui- 
dum fuisset,  ut  superficies  latior  afficeretur,  suam 
vim  ederet,  fel  bovinum  enim,  ut  enerna  usurpa- 
tum, quando  alia  hujusmodi  deficiunt,  intestina 
validissime  stimulare  cognoscimus. 

Ratio  Medendi. — Curatio  Icteri,  in  causis  ex- 
citantibus removendis  et  symptomatis  urgentibus 
sublevandis,  ponitur.  Calculi  sunt  causae  excitan- 
tes frequentissimae.  Multa  remedia,  ut  hi  solve- 
rentur, praescripta  fuere  ; nulla  vero  laude  majore 
quam  alkalina,  praesertim  soda,  efferuntur.  Ab 
experimentis  Magendie,  cunctas  substantias, 
quae  sanguine  solvi  queant,  prius  in  ventriculum 
receptas  a venis  absorberi,  verum  esse  appareret. 
Porro,  haud  absimile  est,  alkalia  ad  jecur  per  ve- 
nam portarum  pervenire  posse,  et,  sanguine  infec- 
to praebere  copiam  subsidiariam  ejus  principii,  a 
cujus  defectu  generatio  talium  calculorum  pen- 

det;  ea  calculos  jam  formatos  dissolvere  magis 
dubium  est,  etsi  Durande  se  nunquam  in  iis  dis- 
solvendis defecisse  dicit,  et  eos  ab  alvo  dejici  for- 
ma flavas  materiae  pisa  referentis,  a mistura  par- 
tium iEtheris  Sulphurici  trium,  Spiritus  Tere- 
binthinae duarum,  dosis  assumenda  £)ij  vel  51  quo- 
que mane,  aliquo  potu  emolliente,  veluti  sero  lac- 
tis, vel  jusculo  vitulino,  &c.  praeterea  hausto.  Dr 
Heberden  nullam  fidem  in  solventibus  adver- 
sus calculos  biliarios  reponit;  attamen  citri  suc- 
cum copia  adeo  magna,  et,  ut  videbatur,  cum  tan- 
to beneficio,  ab  Ictericis  nonnullis  devoratum  cog- 
novit, ut  sibi  curationis  laudem  vindicaret.  Sub 
aggressione  Icteri  dolor  primo  notitiam  medici 
invocat.  Si  ventriculus  valde  irritabilis  sit,  opii 
grana  duo  praecipere  oportet ; sin  minus  haustum 
ex  9ij  tincturae  ejus,  cum  iEtheris  Sulphurici  Jss. 
Si  aliqua  pyrexiae  indicia  adsint,  sanguinis  detrac- 
tio necessaria  fiet.  Balneum  calidum  quoque  uti- 
lissimum est.  Postquam  dolor  sedatur,  Tartras 
Antimonii  et  Potassae  adhiberi  debet ; ea  copia 
tantum  quae  nauseam  aliquamdiu  ante  vomitum 
plenum  sustineat ; purgantia  quoque  e calomelane 
cum  j alapa  vel  scammonio  confecta,  praecipiantur, 
quae  haustus  infusi  Colombae  cum  Tinctura  Rhei 

vel  alius  amari  medicamenti  purgantis,  recte  se- 
quetur. Siquando  Icterus  a morbo  organico 
suum  ortum  trahit,  remedia  Hydrargyrus,  Cicu- 
ta, Acidumque  Nitrosum  laudantur.  Aquae 
Chalybeae  cum  commodo,  ut  vis  tonusque  valetu- 
dini universse  impertiantur,  usurpari  possunt ; ne- 
que exercitatio  corporis  modica  praetermitti  de- 
| bet,  nihil  enim  magis  quam  vita  sedentaria  ad 
calculos  biliarios  formandos  proclivitatem  inducit. 


FINIS. 


